கேள்வி: செயற்கை நுண்ணறிவுச் சட்டம் (ஐரோப்பிய ஒன்றியம்) குறித்து விரிவாக சொல்லுங்கள்.
பதில்: செயற்கை நுண்ணறிவுச் சட்டம் ஐரோப்பிய ஒன்றியம் (''Artificial Intelligence; AI Act'') என்பது ஐரோப்பிய ஒன்றியத்தின் செயற்கை நுண்ணறிவுக்கான ஒழுங்குமுறைச் சட்டம் ஆகும். ஐரோப்பிய ஒன்றியத்தில் செயற்கை நுண்ணறிவிற்கான பொதுவான ஒழுங்குமுறை மற்றும் சட்டக் கட்டமைப்பை நிறுவுவதை இது நோக்கமாகக் கொண்டுள்ளது. Shaping Europe's digital future|date=21 April 2021|website=digital-strategy.ec.europa.eu|language=en|archive-url=https://web.archive.org/web/20230104120436/https://digital-strategy.ec.europa.eu/en/library/proposal-regulation-laying-down-harmonised-rules-artificial-intelligence|archive-date=4 January 2023|access-date=2023-01-09}} இது ஏப்ரல் 21,2021 அன்று ஐரோப்பிய ஆணையத்தால் முன்மொழியப்பட்டது, பின்னர், மார்ச் 13,2024 அன்று ஐரோப்பிய நாடாளுமன்றத்தில் நிறைவேற்றப்பட்டது, இது மே 21,2024 அன்று ஐரோப்பிய ஒன்றிய குழுமத்தால் அங்கீகரிக்கப்பட்டது. இச்சட்டத்தின் நோக்கம் அனைத்து வகையான செயற்கை நுண்ணறிவு வகைகளையும் பரந்த அளவிலான துறைகளில் உள்ளடக்கும். விதிவிலக்குகளில் இராணுவம், தேசிய பாதுகாப்பு, ஆராய்ச்சி மற்றும் தொழில்முறை அல்லாத நோக்கங்களுக்காக மட்டுமே பயன்படுத்தப்படும் செயற்கை நுண்ணறிவு அமைப்புகள் அடங்கும். தயாரிப்பு ஒழுங்குமுறையின் ஒரு பகுதியாக, இது தனிநபர்களுக்கு உரிமைகளை வழங்காது, ஆனால் செயற்கை நுண்ணறிவு அமைப்புகளின் வழங்குநர்களையும், தொழில்முறை சூழலில் செயற்கை நுண்ணறிவைப் பயன்படுத்தும் நிறுவனங்களையும் ஒழுங்குபடுத்தும். ஏற்கெனவே உள்ள சட்ட வரையறைகள் சாட்ஜிபிடி போன்ற ஆக்கமுறை செயற்கை நுண்ணறிவு சார் அமைப்புகளின் பெருவாரியாக புகழ் பெற்று வரும் வேலையில் அனைத்தையும் உள்ளடக்கிய சட்டம் தேவைப்பட்டதால் இந்தப் புதிய சட்டம் உருவாக்கப்பட்டுள்ளது. முறையான தாக்கத்துடன் சக்திவாய்ந்த ஆக்கமுறை செயற்கை நுண்ணறிவு அமைப்புகளுக்கு மேலும் கட்டுப்பாட்டு விதிமுறைகள் திட்டமிடப்பட்டுள்ளன. ஐரோப்பிய ஒன்றிய செயற்கை நுண்ணறிவு சட்டம் செயற்கை நுண்ணறிவின் பயன்பாடுகளை தீங்கு விளைவிக்கும் அபாயத்தின் அடிப்படையில் வகைப்படுத்தி ஒழுங்குபடுத்துவதை நோக்கமாகக் கொண்டுள்ளது. இந்த வகைப்பாட்டில் நான்கு வகை அபாயங்கள் (“ஏற்றுக்கொள்ள முடியாதவை”, "அதிகம்", "வரையறுக்கப்பட்டவை" மற்றும் "குறைந்தபட்சம்") மற்றும் பொது நோக்கத்திற்கான செயற்கை நுண்ணறிவிற்கான ஒரு கூடுதல் வகை ஆகியவை அடங்கும். ஏற்றுக்கொள்ள முடியாத அபாயங்களைக் குறிக்கும் பயன்பாடுகள் தடைசெய்யப்பட்டுள்ளன. அதிக ஆபத்துள்ளவர்கள் பாதுகாப்பு, வெளிப்படைத்தன்மை மற்றும் தரக் கடமைகளுக்கு இணங்க வேண்டும் மற்றும் இணக்க மதிப்பீடுகளுக்கு உட்படுத்தப்பட வேண்டும். வரையறுக்கப்பட்ட-ஆபத்தினைக் கொண்ட செயற்கை நுண்ணறிவு பயன்பாடுகள் வெளிப்படைத்தன்மை கடமைகளை மட்டுமே கொண்டுள்ளன, மேலும் குறைந்த அபாயங்களைக் குறிக்கும் பயன்பாடுகள் கட்டுப்படுத்தப்படவில்லை. பொது நோக்கத்திற்கான செயற்கை நுண்ணறிவு அமைப்புகளுக்கு, வெளிப்படைத்தன்மை தேவைகள் விதிக்கப்படுகின்றன, கூடுதலாக, அதிக அபாயங்களைக் கொண்டிருக்கும் அம்சங்கள் இடம்பெறும் போது கூடுதல் மற்றும் முழுமையான மதிப்பீடுகளையும் விதிக்கின்றன. இந்தச் சட்டம் தேசிய ஒத்துழைப்பை மேம்படுத்துவதற்கும், ஒழுங்குமுறைக்கு இணங்குவதை உறுதி செய்வதற்கும் ஒரு ஐரோப்பிய செயற்கை நுண்ணறிவு வாரியத்தை உருவாக்குகிறது. செயற்கை நுண்ணறிவுச் சட்டம் பொருளாதாரத்தில் பெரும் தாக்கத்தை ஏற்படுத்தும் என்று எதிர்பார்க்கப்படுகிறது. ஐரோப்பிய ஒன்றியத்தின் பொதுத் தரவு பாதுகாப்பு ஒழுங்குமுறை போலவே, ஐரோப்பிய ஒன்றியத்திற்குள் தயாரிப்புகள் இருந்தால், ஐரோப்பிய ஒன்றியத்திற்கு வெளியே உள்ள வழங்குநர்களுக்கு இது வெளிப்புறமாகப் பயன்படுத்தப்படலாம்.